32006R0706
L 122/16
JURNALUL OFÍCIAL AL UNIUNII EUROPENE
REGULAMENTUL (CE) NR. 706/2006 AL COMISIEI
din 8 mai 2006
de modificare a Regulamentului (CE) nr. 1702/2003 cu privire la perioada în care statele membre pot emite autorizații cu durată limitată
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1592/2002 al Parlamentului European și al Consiliului din 15 iulie 2002 privind normele comune în domeniul aviației civile și de instituire a unei Agenții europene pentru siguranță aeriană (1), în special articolul 5 alineatul (4) și articolul 6 alineatul (3),
întrucât:
(1)
Regulamentul (CE) nr. 1592/2002 a fost pus în aplicare prin Regulamentul (CE) nr. 1702/2003 al Comisiei din 24 septembrie 2003 de stabilire a normelor de punere în aplicare privind certificarea pentru navigabilitate și mediu a aeronavelor și a produselor, reperelor și dispozitivelor asociate, precum și certificarea întreprinderilor de proiectare si producție (2).
(2)
Articolul 5 alineatul (2) din Regulamentul (CE) nr. 1702/2003 stabilește că, prin derogare de la punctul 21.A.159 din anexa la acesta, statele membre pot elibera autorizații cu durată limitată până la 28 septembrie 2005.
(3)
Articolul 5 alineatul (5) din Regulamentul (CE) nr. 1702/2003 stabilește că Agenția europeană pentru siguranță aeriană (denumită în continuare Agenția) urmează să efectueze, în timpul prevăzut, o evaluare a efectului dispozițiilor acestui regulament asupra duratei de valabilitate a autorizațiilor, în vederea trimiterii către Comisie a unui aviz care să includă eventuala modificare a regulamentului respectiv.
(4)
Agenția a efectuat această evaluare și a ajuns la concluzia că este necesar să fie stabilit un nou termen, astfel încât statele membre să-și adapteze legislația internă la sistemul de autorizări cu durată nelimitată.
(5)
Nu mai este nevoie să se prevadă realizarea unei evaluări de către Agenție. Această dispoziție ar trebui eliminată.
(6)
Prin urmare, este necesar ca Regulamentul (CE) nr. 1702/2003 să fie modificat în consecință.
(7)
Măsurile prevăzute de prezentul regulament se bazează pe avizul eliberat de Agenție în conformitate cu articolul 12 alineatul (2) litera (b) și cu articolul 14 alineatul (1) din Regulamentul (CE) nr. 1592/2002.
(8)
Măsurile prevăzute de prezentul regulament sunt în conformitate cu avizul comitetului înființat în temeiul articolului 54 din Regulamentul (CE) nr. 1592/2002,
ADOPTĂ PREZENTUL REGULAMENT:
Articolul 1
Articolul 5 din Regulamentul (CE) nr. 1702/2003 se modifică după cum urmează:
(a)
la alineatul (2), „28 septembrie 2005” se înlocuiește cu „28 septembrie 2007”;
(b)
alineatul (5) se elimină.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 mai 2006.